  Виталий Пронин 14-тӥ-17-тӥ коньывуонэ элькунамы ортчиз Егитъёслэн но студентъёслэн дунневыл фестивальзылэн улосвыл люкетэз. Мыным бадӟым шуд усиз отчы пыриськыны волонтёр чотын. Кызьы со вал? А. Муканова кунгож сьӧрысь куноосын ӵош.Та фестиваль Сочиын ортче шуыса тодэме бере малпай заявка келяны. Малы ке шуоно со бадӟым луонлык быдэс дуннеысь трос эшъёс шедьтыны, выль вормонъёс, мылкыд но азинскон басьтыны. Жаляса верано, Сочие ӧй сюры, но мылкыды ќз љожомы.Одӥг визьмо адямилэн верамезъя: «Асьмеос фестивале ум мынӥське ке, фестиваль лыктэ асьме доры». Удмуртие вуизы 47 куноос, соос пӧртэм кунъёсысь - Египетысь, Кыргызстанысь, Иракысь, Монголиысь, Сербиысь, Армениысь, Бразилиысь, Гамбиысь, Индиысь, Пакистанысь, Малайзиысь, Мексикаысь, Тогоысь, Польшаысь, Босниысь но Герцеговинаысь, Финляндиысь, Палестинской автономиысь, Словениысь, Камбоджаысь, Казахстанысь, Алжирысь, Болгариысь, Япониысь, Ганаысь, Индонезиысь. Соос пӧлысь котькудӥз вераське ас вордскем кылыныз, котькудӥзлэн аслаз культураез, ас сямъёсыз. Но ваньзэсты соосты огазея огез: азьлань улон - соос киын. Россиысь сомында улосъёс пӧлысь соос мылкыд каризы асьмелэсь пичи Удмуртимес адӟыны. Со бадӟым дан!4 нунал ӵоже кунгож сьӧрысь куноос тодматскизы асьме культураен. Иже вуэмзы бере ик соосты Эшъяськон юртын пумитазы пӧртэм калык эктонъёсын но шудонъёсын. Нырысетӥ нуналаз вуимы Брангурт песяйёс доры куное. Ваньмы ӵош дышетӥм «Party for everybody» тодмо кырӟанзэс. Макем капчи мылкыд вӧлскиз омырын. Песяйёслы удмурт кылын «тау» шуыса, кошким азьлань. Табере Сарапул. «It,s very amazing!» («Это великолепно!») кылъёсын пыриськом Башенин вузчилэн улон интыяз - али со музей.Котькытчы вуттӥськыны кулэ шуыса, Сарапулысь выльысь Иже дыртӥм, сюрес вылын пӧртэм кылын кырӟанъёс кырӟаса но ӟуч шудонъёсын шудыса. Милемыз витизы на ИжГТУ-ысь студентъёсын пумиськон но пӧртэм эчешонъёс. Таӵе узыр нунал бере ваньмы жадимы, нош мылкыд чик быремын ӧвӧл на. Мынӥмы «Эктоника» дискотекае. Нырысь та ужрад куноосмылы валантэм йӧтӥз, собере, нырысетӥ кырӟан бере ик, соос, ымнырысьтызы пӧсям ву виятозь, танцполын шулдыръяськизы.Выль нунал - выль усьтонъёс соос понна но, ми понна но. Делегатъёсмы сямен ик, Воткинскысь П. Чайковскийлэн музеяз мон нырысьсэ вуи. Татын солэн улонэныз но творчествоеныз тодматӥзы. Нош кӧня шумпотон вал, куке куноосмылы киязы сётӥзы удмурт крезь!http://udmdunne.ru/2017/10/ky%D3%B5e-mylkyd-kuzmaz-egitjoslehn-no-studentjoslehn-festivalzy/Табере милемыз возьмало ини Ижысь автозаводын но К. Герд нимо музейын. Удмурт историен тодматскыса, скандинав амалэн вамыштӥм УдГУ пала - отын нош ик кенешон-эчешон интыос. Культураен тодматскемын, проектъёс малпамын, малы бен табере ас киыныд удмурт перепеч но пельнянь уд пӧра? Куноос ыльнянь борды кутскизы чик кышкатэк.Берпуметӥ нунал - М. Калашниковлэн музеез но куноосынымы люкиськон. Соос куноос гинэ ӧвӧл ни, табере дуно эшъёс! Лэземмы чик уг поты вал, нош ма карод - соосыз возьма Сочи. Сомында шуныт кылъёс верамын: «Удмуртия - туж умой но котьку юрттыны дась сямо адямиослэн паймымон шаерзы!», «Мон яратӥсько Ижкарез!», «Дорады нош ик вуэме потэ». Кошкемзы бере ортчиз 2 нунал. Куноосмы Сочиысь туспуктэмъёссэс милемлы лэзё, мылкыдзэс, шумпотонзэс верало.Мар та ужрадысь сюлмам кылиз? Пӧртэм калыкъёслэн культураенызы тодматски, выль эшъёс шедьтӥ, котькуд нунал тырши ас пушкысьтым но, котырысьтым адямиослэсь но маке выльзэ тодыны. Нош тужгес дуноез - Гамбиысь «for my friend» («мынам эшелы») кылъёсын кузьмам поскес. Мон шудо!Анна Муканова  